Paul Christian Stemann Olrik
Paul Christian Stemann Olrik (født 10. august 1840 i Helsingør, død 17. december 1903). Dåb i Sankt Mariæ Kirke den 26. december 1840, søn af kancelliråd, byfoged Jacob Baden Olrik og hustru Helene Christine f. Rosenørn Begravet i Olriks familiegravsted på Helsingør Kirkegård. Ugift.

Han gik i skole på Herlufsholm, og rejste 1857 til Bremen for at uddanne sig i handelen hos den danske konsul W. H. Caesar. Det var almindeligt i Bremen, at handelslærlinge efter endt uddannelse gik til oversøiske pladser, og P. O. valgte da samme fremgangsmåde. På grund af krigen mellem Nordstaterne og Sydstaterne kunne han ikke tage til Nordamerika og drog da til Java (1861). Fra Rotterdam afsejlede han med den hollandske bark »Antonia Petronella« og ankom efter en heldig rejse til Batavia 16/9. Her modtoges han af sin faders fætter, kaptajn Magnus Olrik. Han fik straks plads ved et ansét handelshus, C. Bahre & G. Kinder, og blev efter omtrent 9 års  arbejde Associé af huset. 1869 rejste han for forretningen til Europa (ankom 11/6 til Helsingør) og vendte det følgende år tilbage til Java. 30/11 1870 kgl. dansk konsul i Batavia. 1875 trådte han ud af firmaet og returnerede til Danmark. 29/3 1876 entledigedes han dernæst som konsul i Batavia of udnævntes til ridder af Dannebrog. Bosatte sig i København og var siden 1881 prokurist i den københavnske søassuranceforening.

Noter

Kilder 

 Artiklen indeholder tekst fra Familien Olriks Slægtebog, 2. udgave, København 1901 af Hans Olrik, side 62-63.

Personer fra Helsingør